Greek Legal Document

Category: 155

Content:
45α. ΒΑΣΙΛΙΚΟΝ ΔΙΑΤΑΓΜΑ της 9 Ιουλ./3 Αυγ. 1971 (ΦΕΚ Δ΄ 179) Περί τροποποιήσεως του από 30.8.1955 Β.Δ/τος «περί όρων δομήσεως εν Αθήναις». Έχοντες υπ’ όψιν τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και ειδικώτερον του άρθρ. 9 αυτού, των άρθρ. 1 και 3 παρ. 3 του Α.Ν. 625/1968 «περί συμπληρώσεως και τροποποιήσεως των γενικών περί σχεδίων πόλεων διατάξεων» (ΦΕΚ 266/Α), του άρθρ. 1 του Ν.Δ. 758/1970 (ΦΕΚ 283/Α΄), και ιδόντες τας υπ’ αριθ. 524/1971 και 732/1971 γνωμοδοτήσεις του Συμβουλίου Δημοσίων Έργων (Τμήμα Μελετών), ως και την υπ’ αριθ. 352/1971 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ.1.-1.Τροποποιείται το άρθρ. 1 του από 30.8.1955 Β.Δ/τος «περί όρων δομήσεως εν Αθήναις» (ΦΕΚ 249/Α΄), κατά το εν αυτώ μνημονευόμενον διάγραμμα (υπ’ αριθ. Ε.38590/1955 πράξις του Προϊσταμένου της Υπηρεσίας Οικισμού), καθοριζομένων νέων ορίων:α)μεταξύ των τομέων Η και Α, παρά τον Λόφον Σκουζέ και δη κατά τας οδούς Χειμάρρας, Ισμήνης, Βοσπόρου, Ιωαννίνων και Δωδώνης, β)μεταξύ των τομέων Ε και Ζ, παρά την πλατείαν Πλαστήρα εις τμήμα της οδού Ευτυχίδου και γ)κατά την οδόν Νοταρά και δη εις το μεταξύ της οδού Τοσίτσα και της λεωφόρου Αλεξάνδρας τμήμα αυτής, ως εμφαίνεται δι’ ερυθρών γραμμών εις τα, υπό του Προϊσταμένου της Υπηρεσίας Οικισμού, τεθεωρημένα δια της υπ’ αριθ. Ε.19077//1971 πράξεως αυτού, δύο σχετικά πρωτότυπα διαγράμματα, υπό κλίμακα 1:10.000, ώντινων συνοπτικά αντίτυπα δημοσιεύονται μετά του παρόντος. 2.Οικοδομαί ανεγειρόμεναι επί οικοπέδων εχόντων πρόσωπον επί της πλατείας Πλαστήρα (Παγκράτι) κατασκευάζονται με άπαντας τους υπό των ισχυουσών διατάξεων προβλεπομένους ορόφους εν προσόψει. Άρθρ.2.-Η ισχύς του παρόντος άρχεται μετά δίμηνον από της δημοσιεύσεως αυτού εις την Εφημερίδα της Κυβερνήσεως. Εις τον αυτόν επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. (Μετά την σελ. 490,36) Σελ. 490,361 Τεύχος 445-Σελ. 133 Σχέδιο Πόλεως Αθηνών Πειραιώς 23.Ε.α.45α 23.Ε.α.45α Σχέδιο Πόλεως Αθηνών Πειραιώς